Id-Deċiżjoni tal-Kunsill
ta' l-11 ta' Mejju 1998
dwar l-applikazzjoni proviżorja tal-ftehim bejn l-Unjoni Ewropea u l-Federazzjoni Russa dwar il-kummerċ fi prodotti tessili
(98/379/KE)
IL-KUNSILL TA' L-UNJONI EWROPEA,
Wara li kkonsidra t-Trattat li jistabbilixxi l-Komunità Ewropea, partikolarment l-Artikolu 113 tiegħu, flimkien ma' l-ewwel sentenza ta' l-Artikolu 228(2) tiegħu,
Wara li kkonsidra l-proposta tal-Kummissjoni,
Billi l-Kummissjoni innegozjat ftehim f'isem il-Komunità, bejn il-Komunità Ewropea u l-Federazzjoni Russa dwar il-kummerċ fil-prodotti tessili, mniehdi fit-28 ta' Marzu 1998;
Billi dan il-ftehim għandu jiġi applikat fuq bażi proviżorja mill-1 ta' Mejju 1998 sad-dħul tal-proċeduri neċessarji biex jiġi konkluż, u soġġett għall-applikazzjoni temporanja reċiproka tal-ftehim mill-Federazzjoni Russa,
IDDEĊIEDA DAN LI ĠEJ:
Artikolu 1
Il-Ftehim bejn il-Komunità Ewropea u l-Federazzjoni Russa dwar il-kummerċ fi prodotti tessili għandu jiġi applikat fuq bażi proviżorja mill-1 ta' Mejju 1998 sal-konklużjoni formali u soġġett għall-applikazzjoni temporanja reċiproka ta' dan il-ftehim mill-Federazzjoni Russa.
It-test ta' dan il-Ftehim huwa anness ma' din id-Deċiżjoni.
Artikolu 2
Din id-Deċiżjoni għandha tiġi ppublikata fil-Ġurnal Uffiċjali tal-Komunitajiet Ewropej.
Magħmula fi Brussel, fil-11 ta' Mejju 1998.